cyanic-selkie/wikianc huggingface dataset:
ফিলোসফিয়া ন্যাচারালিস প্রিন্সিপিয়া ম্যাথামেটিকা
ভৌত তত্ত্বগুলোকে সূত্রের মাধ্যমে প্রকাশ করার জন্য নিউটন এই বই প্রকাশের আগেই এক নতুন ধরনের গণিতের উন্নয়ন ঘটিয়েছিলেন যা বর্তমানে ব্যবকলনীয় ক্যালকুলাস নামে পরিচিত। অবশ্য ক্যালকুলাসের ভাষা তিনি প্রিন্সিপিয়াতে উল্লেখ করেননি। এর বদলে তার সবগুলো গুরুত্বপূর্ণ তত্ত্বই জ্যামিতির ভাষায় তুলে ধরেন।
জীবনবৃত্তান্ত
thumb|একজন ব্যক্তির জীবনবৃত্তান্ত কর্মসংস্থানের আলোচনায় জীবনবৃত্তান্ত বলতে কোনও চাকুরিপ্রার্থী ব্যক্তির পরিচয়, শিক্ষাগত যোগ্যতা, পেশাগত দক্ষতা এবং পূর্ববর্তী কর্ম অভিজ্ঞতার সংক্ষিপ্ত ইতিহাস বা বিবরণ সম্বলিত একটি নথিকে বোঝায়, যা সাধারণত চাকুরির আবেদনপত্রের সাথে জমা দিতে হয়। এটিতে পেশাগত ও শিক্ষাগত যোগ্যতার পাশাপাশি আরো কিছু ব্যক্তিগত তথ্য যেমন নিজের পছন্দ-অপছন্দ, আগ্রহ, শখ, নেতৃত্বদানের ক্ষমতা, ইত্যাদিও যোগ করা হতে পারে। এটি চাকরিদাতার কাছে নিজেকে তুলে ধরার উপযুক্ত কৌশল। জীবনবৃত্তান্তকে ইংরেজি পরিভাষায় কারিকুলাম ভিটাই (curriculum vitae) এবং মার্কিন ইংরেজি পরিভাষায় রেজ্যুমে (résumé) বলে।
ফিলোসফিয়া ন্যাচারালিস প্রিন্সিপিয়া ম্যাথামেটিকা
নিউটন প্রিন্সিপিয়ার সাথে পরবর্তীকালে একটি অংশ যোগ করেছিলেন যা "General Scholium" নামে পরিচিত। এই অংশেই নিউটন তার বিখ্যাত Hypotheses non fingo (আমি কোন প্রকল্প তৈরি করি না) উক্তিটি করেন।
জীবনবৃত্তান্ত
সিভি ও রেজ্যুমের পার্থক্য
রেজ্যুমে ও সিভির মূল অংশগুলো একই রকমের। রেজ্যুমে মূলত এক বা দুই পৃষ্ঠায় লেখা হয়। অন্যদিকে সিভি লেখায় পৃষ্ঠার সীমাবদ্ধতা নেই এবং স্বাভাবিকভাবেই বিবরণগুলোও হয় তুলনামূলক বিস্তারিত, এমনকি এখানে কয়েকজন সম্মানিত ব্যক্তির নাম-ঠিকানা (রেফারেন্স) উল্লেখ করা হয়ে থাকে। সাধারণত, মধ্যম বা উচ্চস্তরের চাকুরি (ক্যারিয়ার) অথবা ফেলোশীপের জন্য সিভি লেখা হয়।
ফিলোসফিয়া ন্যাচারালিস প্রিন্সিপিয়া ম্যাথামেটিকা
লাতিন সংস্করণ
প্রথম সংস্করণ (১৬৮৭)
দ্বিতীয় সংস্করণ (১৭১৩)
জীবনবৃত্তান্ত
ফাংশনাল সিভি
ফাংশনাল বলতে প্রায়োগিক বোঝায়। কেউ যদি ক্যারিয়ার ট্র্যাক পরিবর্তন করতে চায় তাহলে ফাংশনাল সিভি ভালো। কারণ এ সিভিতে অর্জন এবং কাজকে হাইলাইট করা হয়। এমনকি দক্ষতা, প্রতিদ্বন্দ্বিতার উপাদান, বিশেষজ্ঞতা বিস্তারিতভাবে দিতে হয়। এধরনের সিভিতে কাজের ধরন এবং প্রতিষ্ঠানের নাম খুব একটা গুরুত্ব পায় না। ফাংশনাল সিভিতে কাজের দক্ষতাকে সবচেয়ে বেশি লাইন আপ করা হয় মনোযোগ আকর্ষণের জন্য।
ফিলোসফিয়া ন্যাচারালিস প্রিন্সিপিয়া ম্যাথামেটিকা
লাতিন সংস্করণ
তৃতীয় সংস্করণ (১৭২৬)
জীবনবৃত্তান্ত
টার্গেটেড সিভি
টার্গেটেড সিভি বা লক্ষের সিভি নির্দিষ্ট কাজের জন্য বিশেষভাবে তুলে ধরতে প্রার্থী আবেদন করে। কোনো ব্যক্তির ক্যারিয়ার জীবনের অর্জন এবং সক্ষমতাকে লক্ষ্য করে এ সিভি। যদি নির্দিষ্ট কোনো চাকরি বা কাজের জন্য সিভি প্রয়োজন হয় তার জন্য খুব ভালো ফরম্যাট এই সিভি।
ফিলোসফিয়া ন্যাচারালিস প্রিন্সিপিয়া ম্যাথামেটিকা
লাতিন সংস্করণ
পরবর্তী লাতিন সংস্করণ
জীবনবৃত্তান্ত
অল্টারনেটিভ সিভি
অল্টারনেটিভ সিভি বা বৈকল্পিক সিভি ক্রিয়েটিভ ফিল্ডে কাজ করতে আগ্রহীদের জন্য। অ্যাড ডিজাইন, মিডিয়া অথবা পাবলিক রিলেশনের মতো ব্যক্তিনির্ভর কাজের জন্য এ সিভি উপযুক্ত।
রেজ্যুমে
thumb|একজন ব্যক্তির রেজ্যুমে রেজ্যুমে হচ্ছে একজন ব্যক্তির ব্যক্তিগত, শিক্ষাগত, পেশা আর যোগ্যতার তথ্য একনজরে তুলে ধরার কৌশল। এটিকে একজন চাকরিপ্রার্থীর ব্যক্তিগত বিজ্ঞাপনও বলা হয়।
আনোয়ার খান
আনোয়ার খান (انور خان; জন্ম: ২৪ ডিসেম্বর, ১৯৫৫) সিন্ধু প্রদেশের করাচি এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার ও রেফারি। পাকিস্তান ক্রিকেট দলের অন্যতম সদস্য ছিলেন তিনি। ১৯৭০-এর দশকের শেষদিকে অত্যন্ত সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর পাকিস্তানি ক্রিকেটে বাহাওয়ালপুর, করাচি, ন্যাশনাল ব্যাংক অব পাকিস্তান ও সিন্ধু দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে ফাস্ট-মিডিয়াম বোলিংয়ে পারদর্শী ছিলেন তিনি।
খেলোয়াড়ী জীবন
১৯৭২-৭৩ মৌসুম থেকে ১৯৯৫-৯৬ মৌসুম পর্যন্ত আনোয়ার খানের প্রথম-শ্রেণীর খেলোয়াড়ী জীবন চলমান ছিল। দীর্ঘকায় গড়নের ডানহাতি ফাস্ট-মিডিয়াম বোলার ও নিচেরসারির মারমুখী ব্যাটসম্যানের ভূমিকায় অবতীর্ণ হতেন তিনি।
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন আনোয়ার খান। ২ ফেব্রুয়ারি, ১৯৭৯ তারিখে ক্রাইস্টচার্চে স্বাগতিক নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। তাকে কোন ওডিআইয়ে অংশগ্রহণ করার সুযোগ দেয়া হয়নি।
১৯৭৯-৮০ মৌসুমে পাকিস্তান দলের সদস্যরূপে অস্ট্রেলিয়া ও নিউজিল্যান্ড গমন করেছিলেন। ইমরান খানের আঘাতপ্রাপ্তির ফলে টেস্ট খেলায় অংশগ্রহণের সুযোগ পান। ১২ ও অপরাজিত ৩ রান সংগ্রহ করেছিলেন তিনি।
গেভিন স্টিভেন্স
গেভিন বায়রন স্টিভেন্স (Gavin Stevens; জন্ম: ২৯ ফেব্রুয়ারি, ১৯৩২) দক্ষিণ অস্ট্রেলিয়ার গ্লেনেলগ এলাকায় জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৫৯ থেকে ১৯৬০ সময়কালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর অস্ট্রেলীয় ক্রিকেটে সাউথ অস্ট্রেলিয়া দলের প্রতিনিধিত্ব করেন গেভিন স্টিভেন্স। দলে তিনি মূলতঃ ডানহাতি ব্যাটসম্যান হিসেবে খেলতেন।
প্রথম-শ্রেণীর ক্রিকেট
১৯৫২-৫৩ মৌসুম থেকে ১৯৫৯-৬০ মৌসুম পর্যন্ত গেভিন স্টিভেন্সের প্রথম-শ্রেণীর খেলোয়াড়ী জীবন চলমান ছিল। প্রশস্ত কাঁধের অধিকারী ছিলেন তিনি।
উদ্বোধনী ব্যাটসম্যান হিসেবে খেলতেন। ১৯৫২-৫৩ মৌসুমে সাউথ অস্ট্রেলিয়ার পক্ষে অভিষেক ঘটে তার। ১৯৫৬-৫৭, ১৯৫৭-৫৮ ও ১৯৫৮-৫৯ মৌসুমে শেফিল্ড শিল্ডে ধারাবাহিকভাবে খেলতে থাকেন। শেষ মৌসুমে ৫৯.৪৩ গড়ে তিন সেঞ্চুরি সহযোগে ৯৫১ রান তুলেছিলেন। ডিসেম্বর, ১৯৫৮ সালে সিডনিতে নিউ সাউথ ওয়েলসের বিপক্ষে অনুষ্ঠিত খেলায় ৫৭ ও অপরাজিত ২৫৯ রানের ইনিংস খেলেছিলেন তিনি।
আন্তর্জাতিক ক্রিকেট
ভারতের মাটিতে দুই টেস্ট খেললেও রাজ্য দলের খেলার ধরন এখানে প্রবাহিত হয়নি। শেষের খেলাটিতে একেবারেই নিষ্প্রভ ছিলেন। মাদ্রাজে তাকে হাসপাতালে প্রেরণ করা হয়। এরপর তিনি হেপাটাইটিসে আক্রান্ত হন। আরোগ্য লাভ করলেও আর তাকে প্রথম-শ্রেণীর ক্রিকেট খেলতে দেখা যায়নি।
দ্য লায়ন ইন উইন্টার (১৯৬৮-এর চলচ্চিত্র)
বক্স অফিস
চলচ্চিত্রটি মুক্তির পর উত্তর আমেরিকায় পরিবেশকদের ভাড়া থেকে ৬.৪ মিলিয়ন মার্কিন ডলার আয় করে। মুক্তির পরের বছর ১৯৬৯ সালে এটি মার্কিন যুক্তরাষ্ট্রের বক্স অফিসে ১৪তম জনপ্রিয় চলচ্চিত্র ছিল।
সমালোচকদের প্রতিক্রিয়া
পর্যালোচনা সংগ্রাহক ওয়েবসাইট রটেন টম্যাটোস-এ ৩৪টি পর্যালোচনার ভিত্তিতে ৮.৩/১০ গড়ে চলচ্চিত্রটির রেটিং স্কোর ৯১%। ওয়েবসাইটটির সমালোচকদের পরিসংখ্যান বলে, "পূর্বতন সময়কাল সম্পর্কিত গড়পড়তা চলচ্চিত্রের চেয়ে সূক্ষ্ম ও বুদ্ধিদীপ্ত, দ্য লায়ন ইন উইন্টার পিটার ওটুল, ক্যাথরিন হেপবার্ন ও বড় পর্দায় অভিষিক্ত অ্যান্থনি হপকিন্সের চমৎকার অভিনয়সমৃদ্ধ রাজকীয় চক্রান্তের গল্প।"
আর্থার হিল
আর্থার জেমস লেজার হিল (Arthur Hill; জন্ম: ২৬ জুলাই, ১৮৭১ - মৃত্যু: ৬ সেপ্টেম্বর, ১৯৫০) হ্যাম্পশায়ারের ব্যাসেট এলাকায় জন্মগ্রহণকারী প্রথিতযশা ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৮৯৬ সময়কালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছিলেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে হ্যাম্পশায়ার দলের প্রতিনিধিত্ব করেছেন লেজার হিল নামে পরিচিত আর্থার হিল। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে আন্ডারআর্ম বোলিংয়ে পারদর্শী ছিলেন।
শৈশবকাল
মার্লবোরা কলেজে অধ্যয়নের পর কেমব্রিজের জেসাস কলেজে পড়াশোনা করেছিলেন আর্থার হিল। মার্লবোরা কলেজ, উইল্টশায়ার, কেমব্রিজ বিশ্ববিদ্যালয় ও হ্যাম্পশায়ারের পক্ষে খেলে চমৎকার অল-রাউন্ডার হিসেবে যথেষ্ট সুনাম কুড়িয়েছিলেন।
প্রথম-শ্রেণীর ক্রিকেট
সমগ্র প্রথম-শ্রেণীর খেলোয়াড়ী জীবনে ২০ শতক সহযোগে ২৭.৯১ গড়ে ৯,৯৯৫ রান তুলেছেন। এছাড়াও, ২৯.৬০ গড়ে ২৭৮ উইকেট পেয়েছিলেন।
টেস্ট ক্রিকেট
দীর্ঘদেহী আর্থার হিল ধ্রুপদী ঘরানার ব্যাটসম্যান হিসেবে স্বাধীনভাবে সহজাত ভঙ্গীমায় খেলতে নামতেন। কার্যকরী ফাস্ট বোলার হিসেবেও দলে ভূমিকা রেখে গেছেন। পাশাপাশি, শর্ট স্লিপ অঞ্চলে বিশ্বস্ত ফিল্ডারের ভূমিকায় অবতীর্ণ হতেন।
সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছিলেন। ১৮৯৫-৯৬ মৌসুমে এমসিসি দলের সদস্যরূপে দক্ষিণ আফ্রিকা গমন করেন। ঐ সফরেই টেস্ট তিনটি খেলেছিলেন আর্থার হিল। ১৩ ফেব্রুয়ারি, ১৮৯৬ তারিখে পোর্ট এলিজাবেথে অনুষ্ঠিত খেলায় দক্ষিণ আফ্রিকার বিপক্ষে টেস্ট ক্রিকেটে অভিষেক ঘটে তার। এর কিছুদিন পর ২১ মার্চ, ১৮৯৬ তারিখে কেপ টাউন টেস্টে সর্বশেষবারের মতো অংশ নিয়েছিলেন। এই টেস্টে ১২৪ রানের মনোরম সেঞ্চুরি করেছিলেন তিনি।
ব্যক্তিগত জীবন
পেশাগত জীবনে তিনি ব্যাংকার ছিলেন। এছাড়াও, আরও অনেক ধরনের ক্রীড়ায় সপ্রতিভ পদচারণ ছিল তার। সর্বমোট ত্রিশ বছরব্যাপী তার ক্রিকেট খেলায় সম্পৃক্ততা ছিল। শেষদিকে স্বীয় সন্তানের সাথে হ্যাম্পশায়ারের পক্ষে একত্রে খেলেছিলেন। হ্যাম্পশায়ার দলে অবস্থানকালে রাগবি ফুটবল ও হকি খেলায় অধিনায়কত্ব করেছেন। এছাড়াও, র‍্যাকেট ও মুষ্টিযুদ্ধেও তিনি তার দক্ষতা প্রদর্শন করেছিলেন।
হেনরি সেরানো ভিলার্ড
হেনরি সেরানো ভিলার্ড (Henry Serrano Villard; ৩০ মার্চ ১৯০০ - ২১ জানুয়ারি ১৯৯৬) ছিলেন একজন মার্কিন পররাষ্ট্র কর্মকর্তা, রাষ্ট্রদূত ও লেখক। তিনি ১৯২৮ সালে মার্কিন যুক্তরাষ্ট্রের পররাষ্ট্র সেবায় যোগ দেন। তিনি লিবিয়া, সেনেগাল ও মৌরিতানিয়ায় নিযুক্ত প্রথম মার্কিন রাষ্ট্রদূত ছিলেন। এছাড়া তিনি জাতিসংঘের ইউরোপ অফিসে মার্কিন যুক্তরাষ্ট্রের প্রতিনিধি হিসেবেও প্রতিনিধিত্ব করেন।
জীবনী
হেনরি ভিলার্ড ১৯০০ সালের ৩০শে মার্চ নিউ ইয়র্ক সিটির ম্যানহাটনে জন্মগ্রহণ করেন। তিনি প্রখ্যাত মার্কিন সাংবাদিক ও দাসপ্রথা বিলোপ আন্দোলনের বিপ্লবী উইলিয়াম লয়েড গ্যারিসনের প্র-পৌত্র এবং মার্কিন রেলপথ ব্যবসায়ী হেনরি ভিলার্ডের পৌত্র।
কিশোর বয়সে তিনি প্রথম বিশ্বযুদ্ধে ইতালিতে অ্যাম্বুলেন্স চালক হিসেবে স্বেচ্ছাসেবামূলক কাজ করেন এবং মিলানে রেডক্রস হাসপাতালে চিকিৎসারত অবস্থায় কথাসাহিত্যিক আর্নেস্ট হেমিংওয়ের সাথে তার বন্ধুত্ব হয়। তিনি ১৯২১ সালে হার্ভার্ড বিশ্ববিদ্যালয় থেকে স্নাতক ডিগ্রি অর্জন করেন। হার্ভার্ডে থাকাকালীন তিনি এই বিশ্ববিদ্যালয়ের শিক্ষার্থীদের সংবাদপত্র দ্য হার্ভার্ড ক্রিমসন-এর সম্পাদক ছিলেন।
ভিলার্ড টামারা গ্রিনগ্রুটস ভিলার্ডের সাথে বিবাহবদ্ধনে আবদ্ধ হন। ১৯৯০ সালে টামারার মৃত্যু হয়। তাদের দুই সন্তান হলেন ডিমিট্রি ভিলার্ড ও আলেকজান্ড্রা ভিলার্ড দ্য বোর্চগ্রেভ। আলেকজান্ড্রা একজন লেখিকা এবং মার্কিন সাংবাদিক আরনোদ দ্য বোর্চগ্রেভের স্ত্রী।
ভিলার্ড নিউমোনিয়ায় আক্রান্ত হয়ে ১৯৯৬ সালের ২১শে জানুয়ারি ৯৫ বছর বয়সে ক্যালিফোর্নিয়ার লস অ্যাঞ্জেলেসে মৃত্যুবরণ করেন।
পররাষ্ট্র কার্যক্রম
তিনি ১৯২৮ সালে মার্কিন যুক্তরাষ্ট্রের পররাষ্ট্র সেবায় যোগ দেন এবং ইরানের তেহরানে ভাইস কনস্যুল হিসেবে তার কর্মজীবন শুরু করেন। আফ্রিকা সম্পর্কিত একজন অভিজ্ঞতাসম্পন্ন হিসেবে তিনি দ্বিতীয় বিশ্বযুদ্ধকালীন উত্তর আফ্রিকার মিত্র আক্রমনে পরিকল্পনার তিনি মার্কিন পররাষ্ট্র দফতরের প্রধান ছিলেন। এই সফল কার্যক্রমের পর তিনি আফ্রিকায় ফরাসি সেনাদের মুক্তি ব্যাপারে মার্কিন যুক্তরাষ্ট্রের লিয়াজোঁ কর্মকর্তা হিসেবে দায়িত্ব পালন করেন।
১৯৫২ সালে মার্কিন রাষ্ট্রপতি হ্যারি এস. ট্রুম্যান তাকে লিবিয়ায় প্রথম মার্কিন রাষ্ট্রদূত হিসেবে নিয়োগ দেন, তিনি সেখানে ১৯৫৪ সাল পর্যন্ত দায়িত্ব পালন করেন। রাষ্ট্রপতি ডোয়াইট ডি. আইজেনহাওয়ার তাকে ১৯৫৮ সালে জাতিসংঘের ইউরোপ অফিসে মার্কিন যুক্তরাষ্ট্রের প্রতিনিধি হিসেবে প্রেরণ করেন। তিনি ১৯৫৮ থেকে ১৯৬০ সাল পর্যন্ত সেই দফতরে মার্কিন যুক্তরাষ্ট্রের প্রতিনিধিত্ব করেন। রাষ্ট্রপতি আইজেনহাওয়ার তাকে ১৯৬০ সালে পুনরায় রাষ্ট্রদূত পদে ফিরিয়ে আনেন এবং নব্য স্বাধীনতা প্রাপ্ত সেনেগাল ও মৌরিতানিয়ায় রাষ্ট্রদূত হিসেবে প্রেরণ করেন, এই দুটি দেশের পররাষ্ট্র দফতর সেনেগালের ডাকারে অবস্থিত ছিল। ১৯৬১ সালে এই দুটি মিশন শেষ করার পর তিনি পররাষ্ট্র কার্যক্রম থেকে অবসর নেন।
বতসোয়ানা
দেশটিতে ২ দশমিক ৩ মিলিয়নের কিছু বেশি মানুষ বসবাস করে। জনসংখ্যার ১১ দশমিক ৬ ভাগ মানুষ বাস করে দেশটির রাজধানী ও সবচেয়ে বৃহত্তম শহর গাবোরোন-এ। এটি অতীতে পৃথিবীর সবচাইতে দরিদ্র দেশগুলোর একটা ছিল। ষাটের দশকের শেষে দেশটির মাথাপিছু আয় ছিল সত্তর আমেরিকান ডলারের কাছাকাছি পরিমাণ। পরবর্তীতে এটি পৃথিবীর মাঝে দ্রুতগতির অর্থনৈতিক সমৃদ্ধির একটি দেশে পরিণত হয় এবং নিজেদের উচ্চমধ্যম আয়ের একটি দেশে পরিণত করে ফেলে।
২০০,০০০ বছর আগে এই অঞ্চলে প্রথম মানুষ বসবাস করতে শুরু করে। সোয়ানা জাতির মানুষেরা মূলত বান্টু সম্প্রসারণ -ভাষাভাষী মানুষের বংশধর, যারা বহু আগে আফ্রিকার দক্ষিণ অংশে বতসোয়ানায় বাস করতে শুরু করে। তাঁরা খ্রিস্টপূর্ব ৬০০ সালের দিকে কৃষক ও মেষপালক হিসেবে বাস করবার জন্য এই অঞ্চলকে বেছে নিয়েছিল। ১৮৮৫ সালে ব্রিটিশ শাসনের ভেতরে একে নিয়ে আসা হয়, তবে একে বেচুয়ানাল্যান্ড নাম দিয়ে স্বায়ত্ত্বশাসনের ব্যবস্থা করে দেয়া হয়। ৩০ সেপ্টেম্বর ১৯৬৬ সালে ব্রিটিশ শাসন শেষ হবার পর এর বর্তমান নামে একে একটি স্বাধীন কমনওয়েলথ রাস্ট্রে পরিণত করা হয় । সেই সময় থেকেই এটি একটি গণপ্রজাতন্ত্রী দেশ হিসেবে পরিচিত হয়েছে এবং অন্তত ১৯৯৮ সাল থেকে আফ্রিকার ভেতরে দুর্নীতিতে সবচাইতে নিচের পর্যায়ে আছে।
এর অর্থনীতি খনি, মেষপালন ও পর্যটনের উপর নির্ভরশীল। ২০২১ সালের তথ্য অনুযায়ী, বতসোয়ানার পার ক্যাপিটা জিডিপি ১৮,১১৩ ডলার (আমেরিকান), আফ্রিকার ভেতর সবচাইতে বেশি জিডিপির একটি দেশ । এর তুলনামূলক বেশি মাথাপিছু মোট জাতীয় আয় (কারো কারো মতে আফ্রিকার ভেতরে চতুর্থ) দেশের মানুষকে উন্নত জীবনযাপন সুবিধা প্রদান করেছে। সাহারার দক্ষিণাঞ্চলের দেশগুলির ভেতর এটি সার্বিক জীবনযাত্রার দিক থেকে সবচেয়ে উপরে অবস্থান করছে।
বতসোয়ানা বিভিন্ন প্রতিষ্ঠানের সদস্য যেমন - আফ্রিকান ইউনিয়ন, সাউদারন আফ্রিকান কাস্টমস ইউনিয়ন, সাউদারন আফ্রিকান ডেভেলপমেন্ট কমিউনিটি, দা কমনওয়েলথ অব নেশনস এবং জাতিসংঘ। এইচআইভি/এইডস দ্বারা দেশটি যথেষ্ট আক্রান্ত হয়েছিল। এর বিরুদ্ধ্বে বিভিন্ন অনুষ্ঠান ও শিক্ষা কার্যক্রমের মাধ্যমে সচেতনতা গড়ে তোলার চেষ্টা করা হলেও ২০০৫ থেকে ২০১৩ সালে দেশটিতে এইডস আক্রান্তের সংখ্যা ২৯০,০০০ থেকে ৩২০,০০০ এ উন্নিত হয়। ২০১৪ সালের তথ্য অনুযায়ী, বতসোয়ানা এইডস সংক্রমণের দিক দিয়ে পৃথিবীতে তৃতীয় স্থানে আছে, জনসংখ্যার ২০ ভাগ এতে আক্রান্ত থাকার কারণে।
বুৎপত্তি
দেশটির নামের অর্থ "সোয়ানাদের দেশ", এই দেশের প্রধান জাতিসত্তার নাম অনুযায়ী। বতসোয়ানা - শব্দটি সোয়ানাদেরকেই ইঙ্গিত করে। কিন্তু বর্তমানে এটি বতসোয়ানায় বসবাসকারী সকল নাগরিকদেরই বোঝাতে ব্যবহার করা হয়। অনেক ইংরেজী ডিকশনারীতে বতসোয়ানার মানুষদের বোঝাতে বতসোয়ানান শব্দটি ব্যবহার করে।
ইতিহাস
আনুমানিক খ্রিষ্টপূর্ব ৬০০ শতক বলে ধরে নিলেও বান্টু ভাষাভাষী মানুষেরা উত্তরের এলাকা থেকে কখন প্রথম এ এলাকায় পা রেখেছিল তা এখনও অস্পষ্ট। সেসময় এই দেশের উত্তর পূর্বে বর্তমান কালাঙ্গা জাতির মানুষের পূর্বপুরুষেরা বাস করতে শুরু করে। তাঁরা জিম্বাবুয়ে এবং মাপুনগুবুয়ে রাজ্যের সাথে সংযুক্ত ছিল, যার একটি দৃশ্যমান নিদর্শন হচ্ছে দোম্বশাবা ধ্বংসাবশেষ, যা বতসোয়ানার এক গুরুত্বপূর্ণ সাংস্কৃতিক ও ঐতিহ্যবাহী অংশ। এই নিদর্শনটি বৃহত্তর জিম্বাবুয়ের অংশ (১২৫০-১৪৫০ খ্রিস্টাব্দ) যাতে গড়পড়তা ১ দশমিক ৮ মিটারের দেয়াল রয়েছে। এই অঞ্চলের মানুষজনের জন্যে এটি একটি সম্মানিত এলাকা আর তাঁরা বিশ্বাস করেন, এখানকার পাহাড়ের ওপর তাঁদের জাতিপ্রধান নিজের সহকারীদের সাথে বসবাস করতেন। এই অঞ্চলগুলো বর্তমান বতসোয়ানার সীমানার বাইরে অবস্থান করছে যেখানে বিপুল পরিমাণে গবাদিপশুর পাল থাকত। এই গবাদিপশুর পাল রাখার বর্তমান অবস্থান চলে এসেছে দেশটির মাঝখান অঞ্চলে। গবাদীপশুর পালের বর্তমান সংখ্যা আর সে আমলের সংখ্যা প্রায় কাছাকাছিই ছিল। মাপুনগুবুয়ে রাজ্যের নিম্নগামী সময় পর্যন্ত, মোটামুটি ১৩০০ খ্রিষ্টাব্দ পর্যন্ত এই গবাদীপশু পালনের অঞ্চলটির প্রসার ঘটেছিল। এই সময়েই বাকগালাগাদী, প্রথম সোয়ানা ভাষাভাষী জাতি কালাহারি মরুভূমির দক্ষিণ অঞ্চলে প্রবেশ করে। এই বিভিন্ন গোত্রের মানুষেরা ব্যবসায়িক পথের দ্বারা একে অন্যের সাথে সংযুক্ত ছিল যা লিমপোপো নদীর মাধ্যমে ভারত মহাসাগরের সাথে যোগ হয়েছিল। তাঁরা এশিয়ার থেকে বিভিন্ন দ্রব্য যেমন পুতি আমদানী করত, বিনিময়ে তাঁরা দিত সোনা, আইভরি আর গন্ডারের শিং।
লৌহযুগের টটসোয়েমোগালা পাহাড়ের স্থাপনাগুলো ৭০০ থেকে ১৯ শতক পর্যন্ত এই এলাকায় হাজার বছরের বেশি সময় ধরে বিভিন্ন পেশার প্রসারণের প্রমাণ দেয়। এই পাহাড়টি দক্ষিণ আফ্রিকার প্রাথমিক রাজ্যগুলোর গঠনে ব্যাপক ভূমিকা রাখে, যেখানে গবাদিপশু পালন ছিল অর্থনীতির প্রধান অংশ। টটসুয়ে স্থাপনার ভেতরে বাড়ীঘর, গবাদীপশুর থাকার জায়গা আর কবর দেয়ার জায়গা পাওয়া যায়, যার বাইরের অংশগুলো ছিল পাথরের তৈরি। এখানে সেন্টাউরস সিলারাস নামের ঘাস উৎপাদনের অস্তিত্ব পাওয়া যায়, যা দক্ষিণ ও মধ্যবর্তী আফ্রিকায় গবাদীপশু পালনে কাজে লাগত। ৭০০ শতকের দিকে টটসোয়ে জাতির মানুষেরা বতসোয়ানার পশ্চিমে বাস করা শুরু করে এবং ভুট্টা ও মিলেট জাতীয় খাদ্যশস্য সংবলিত এক কৃষি উৎপাদন ব্যবস্থার প্রচলন শুরু করে। এই অঞ্চলটি আসলে পূর্ব বতসোয়ানা কেন্দ্রিক আরো বড় সাংস্কৃতিক কেন্দ্রের অংশ আর এই অঞ্চলের আরো অনেক প্রত্নতাত্ত্বিক এলাকার সাথে সদৃশ, এমনকি চিনামাটির উৎপাদন ও বসবাসের সময়ের সাথেও মিলে যায় বিভিন্নভাবে। এছাড়াও, টটসোয়েমোগালা পাহাড়ের আরো অন্য পেশার ওপরও কৃষিকার্য অনেক ভূমিকা রাখে, কারণ এখানে অনেক শস্যভান্ডারের খোঁজও পাওয়া গিয়েছে। এমনকি ভিন্ন ভিন্ন স্তরের বাড়ীঘর খুঁজে পাওয়াতে বোঝা যায় শত বছর ধরে এখানে আরো অন্যান্য পেশার মানুষেরও বিচরণ ছিল।
পুরোপুরি সঠিকভাবে এই অঞ্চল নিয়ন্ত্রণকারী সোয়ানা ভাষাভাষী মানুষদের আগমনের সময়টি এখনও নির্দিষ্টভাবে বের করা যায়নি। বাকওয়েনা গোত্রের সদস্যরা, যাদের নেতৃত্বে কেগাবো ২ নামে একজন অবিসংবাদিত নেতা ছিলেন, তাঁরা ১৫০০ খ্রিস্টাব্দে ভেতরে দক্ষিণ কালাহারিতে প্রবেশ করেন। এরা বাকগালাগাদি গোত্রের মানুষদের মরুভূমির পশ্চিমে পাঠিয়ে দেয়। পরবর্তী বছরগুলতে বাকওয়েনা গোত্রেরই দূর সম্পর্কিত সদস্যরা আশেপাশের অঞ্চলে অবস্থান নেয়া শুরু করে। বাংওয়াকেটসে গোত্রের মানুষেরা পশ্চিমে অবস্থান নেয়, অন্যদিকে বাংওয়াতো গোত্রের মানুষেরা পূর্বের কালাংগা অঞ্চল, যা উত্তরপূর্ব অঞ্চলে অবস্থিত, সেখানে অবস্থান নেয়। এর কিছুদিনের ভেতরেই বাংওয়াতোর শাখা গোত্র বাতাওয়ানা ওকাভাংগো ডেলটা অঞ্চলে অবস্থান গ্রহণ করে, সম্ভবত ১৭৯০ দশকের দিকে।
স্যালি কার্কল্যান্ড
স্যালি কার্কল্যান্ড (Sally Kirkland; জন্ম: ৩১ অক্টোবর ১৯৪১) একজন মার্কিন চলচ্চিত্র, টেলিভিশন ও মঞ্চ অভিনেত্রী ও প্রযোজক। অ্যান্ডি ওয়ারহলের দ্য ফ্যাক্টরির সাবেক সদস্য এবং ১৯৬০-এর দশকের নিউ ইয়র্কের আভঁ-গার্দ থিয়েটারের সক্রিয় সদস্য, কার্কল্যান্ড তার ৬০ বছরের কর্মজীবনে ২৫০-এর অধিক চলচ্চিত্র ও টেলিভিশন অনুষ্ঠানে অভিনয় করেন। কার্কল্যান্ড লাইফ ও ভোগ পত্রিকার ফ্যাশন সম্পাদক স্যালি কার্কল্যান্ডের কন্যা।
প্রারম্ভিক জীবন
কার্কল্যান্ড ১৯৪১ সালের ৩১শে অক্টোবর নিউ ইয়র্ক সিটিতে জন্মগ্রহণ করেন। তার পিতা ফ্রেডরিক ম্যাকমাইকেল কার্কল্যান্ড ফেলে দেওয়া ধাতুর ব্যবসায়ের সাথে জড়িত ছিলেন। তার মাতা স্যালি কার্কল্যান্ড (জন্ম: সারা ফিনি) লাইফ ও ভোগ পত্রিকার ফ্যাশন সম্পাদক। তার মায়ের নামানুসারে তার নাম রাখা হয়। কার্কল্যান্ড ভোগ-এর মডেল হিসেবে তার কর্মজীবন শুরু করেন এবং পরবর্তীকালে লি স্ট্র্যাসবার্গ ও ইউটা হ্যাগেনের সাথে অ্যাক্টরস স্টুডিওতে পড়াশোনা করেন।
কর্মজীবন
কার্কল্যান্ড ১৯৬৩ সালে অফ-ব্রডওয়ে মঞ্চে অভিনয় শুরু করেন। তিনি অ্যান্ডি ওয়ারহলের দ্য ফ্যাক্টরিতে যোগদান করেন এবং ১৯৬৪ সালের নাট্যধর্মী চলচ্চিত্র দ্য থার্টিন মোস্ট বিউটিফুল উইমেন-এ নগ্নরূপে আবির্ভূত হন এবং ৪৫ মিনিট একটি চেয়ারে বাঁধা অবস্থায় ছিলেন। ১৯৬৪ সালে কার্কল্যান্ড নিউ ইয়র্কের আভঁ-গার্দ থিয়েটার আন্দোলনের সাথে জড়িত হন। তিনি সক্রিয় মাদকসেবী ছিলেন এবং একবার আত্মহত্যার প্রচেষ্টা করতে গিয়ে ভীত হয়ে যোগ ব্যয়াম করে ও চিত্রাঙ্কনে জড়িত হয়ে মাদক ত্যাগ করেন।
থাম্ব|[[৭৯তম একাডেমি পুরস্কারের পার্টির পর কার্কল্যান্ড]] ১৯৮৭ সালে কার্কল্যান্ড স্বাধীন নাট্যধর্মী অ্যানা চলচ্চিত্রে নাম ভূমিকায় অভিনয় করে সমালোচকদের নিকট থেকে ইতিবাচক পর্যালোচনা অর্জন করেন। দ্য ওয়াশিংটন পোস্ট তার অভিনয়কে "অসাধারণ" বলে মনে করে, এবং লস অ্যাঞ্জেলেস টাইমস তাকে এই দশকের অন্যতম সেরা অভিনেত্রী হিসেবে রেটিং দেয়। এই কাজের জন্য তিনি শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন এবং নাট্যধর্মী চলচ্চিত্রে শ্রেষ্ঠ অভিনেত্রী বিভাগে গোল্ডেন গ্লোব পুরস্কার, শ্রেষ্ঠ অভিনেত্রী বিভাগে লস অ্যাঞ্জেলেস চলচ্চিত্র সমালোচক সমিতি ও শ্রেষ্ঠ প্রধান অভিনেত্রী বিভাগে ইন্ডিপেন্ডেন্ট স্পিরিট পুরস্কার অর্জন করেন।
কার্কল্যান্ড এরপর কোল্ড ফিট (১৯৮৯), পেইন্ট ইট ব্ল্যাক (১৯৮৯), বেস্ট অব দ্য বেস্ট (১৯৮৯), ও টু ইভল আইজ (১৯৯০)-এ অভিনয় করেন। ১৯৯০-এর দশকে তিনি মারপিটধর্মী হাস্যরসাত্মক চলচ্চিত্র বুলসআই! (১৯৯০)-এ মাইকেল কেইনের বিপরীতে এবং রিভেঞ্জ (১৯৯০), জেএফকে (১৯৯১) দ্য প্লেয়ার (১৯৯২), গানমেন (১৯৯৪), এক্সসেস ব্যাগেজ (১৯৯৭) ও ইডিটিভি (১৯৯৯)-এ পার্শ্ব চরিত্রে অভিনয় করেন। তিনি ১৯৯২ সালে ইরোটিক থ্রিলার ইন দ্য হিট অব প্যাশন ও ডাউট থ্রেট-এ শ্রেষ্ঠাংশে অভিনয় করে, যা হোম ভিডিও মুক্তির পর সফলতার দেখা পায়।
এই সময়ে তিনি টেলিভিশনে একাধিক টিভি চলচ্চিত্রে শ্রেষ্ঠাংশে অভিনয় করে অধিকতর সফলতা অর্জন করেন। ১৯৯০ সালে তিনি স্টিল ম্যাগনোলিয়াস-এর টেলিভিশন রূপে ট্রুভি জোন্স চরিত্রে অভিনয় করেন। ১৯৯১ সালে দ্য হন্টেড-এ অভিনয় করে তিনি সীমিত ধারাবাহিক বা টেলিভিশন চলচ্চিত্রে শ্রেষ্ঠ অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন। এছাড়া তাকে রোজিঅ্যান, মার্ডার, শি রোট, ও দ্য ন্যানি-এ অতিথি চরিত্রে দেখা যায়। ১৯৯৯ সালে তিনি ফেলিসিটি ও ডেজ অব আওয়ার লাইভস টিভি ধারাবাহিকে পুনরাবৃত্তিমূলক চরিত্রে অভিনয় করেন।
২০০০-এর দশকে তিনি ব্রুস অলমাইটি (২০০৩), অ্যাডাম অ্যান্ড স্টিভ (২০০৫) ও বিগ স্ট্যান (২০০৭) চলচ্চিত্রে পার্শ্ব চরিত্রে অভিনয় করেন।
নর্ডরাইন-ভেস্টফালেন
নর্ডরাইন-ভেস্টফালেন (Nordrhein-Westfalen ) জার্মানির সবচেয়ে জনবহুল রাজ্য। এটি আয়তন অনুসারে জার্মানির চতুর্থ বৃহত্তম রাজ্য। ১৯৪৬ সালে রাইনলান্ডের উত্তরাঞ্চল এবং ভেস্টফালেন রাজ্য দুইটির একত্রীকরণের মাধ্যমে নর্ডরাইন-ভেস্টফালেন রাজ্যটি প্রতিষ্ঠিত হয়। এর রাজধানী ডুসেলডর্ফ এবং সবচেয়ে বড় শহর কোলন। জার্মানির দশটি বড় শহরের চারটিই- কোলন, ডুসেলডর্ফ, ডর্টমুন্ড এবং এসেন নর্ডরাইন-ভেস্টফালেনে অবস্থিত। এই রাজ্যটির শাসনব্যবস্থায় বর্তমানে রয়েছে স্যোশাল ডেমোক্রেট পার্টি এবং গ্রিন- এই দুই রাজনৈটিক দলের জোট।
১নং ওয়ার্ড, ঢাকা দক্ষিণ সিটি কর্পোরেশন
১নং ওয়ার্ড হল ঢাকা দক্ষিণ সিটি কর্পোরেশনের ১ নং অঞ্চলের একটি প্রশাসনিক ওয়ার্ড, যা প্রাক্তন ঢাকা সিটি কর্পোরেশনর ২৪ নং ওয়ার্ড ছিল। মেগাসিটি ঢাকার খিলগাঁও থানায় ১ নং ওয়ার্ড অবস্থিত। এবং ওয়ার্ডটি বাংলাদেশ জাতীয় সংসদের ঢাকা-৯ আসনের অন্তর্গত। এ ওয়ার্ডের বর্তমান কাউন্সিলর মাহবুবুল আলম।
বিবরণ
১ নং ওয়ার্ড, ঢাকা শহরের খিলগাঁও এলাকার ব্লক - এ এবং ব্লক - সি নিয়ে গঠিত। এর পূর্ব দিকে গোড়ান, পশ্চিমে মালিবাগ, উত্তরে তালতলা এবং দক্ষিণে বাসাবো এলাকা অবস্থিত। এই ওয়ার্ডের আয়তন ৬ বর্গ কিলোমিটার প্রায়।
ছাতিরচর ইউনিয়ন
ছাতিরচর ইউনিয়ন বাংলদেশের ঢাকা বিভাগের কিশোরগঞ্জ জেলার নিকলী উপজেলার একটি ইউনিয়ন।
অবস্থান ও সীমানা
বাংলাদেশের ৮৭,৩১৯ টি গ্রামের মধ্যে ছাতিরচর একটি গ্রাম। গ্রামটি নিকলী উপজেলার পূর্ব-দক্ষিণ দিকে অবস্থিত। গ্রামীণ ইতিহাস থেকে যতটুকু জানা যায়, প্রায় ২০০ বৎসরেরও অধিক পূর্বে অত্র গ্রামটি প্রতিষ্ঠা লাভ করেন। দেশের বিভিন্ন উপজেলা-জেলা থেকে এসে সাধারণ মানুষেরা এখানে বসতি গড়ে তুলেন। গ্রামের চতুর্দিকে বিশেষ করে পূর্ব দিকে রয়েছে বিস্তীর্ণ হাওড় জনসাঁই আর পশ্চিম দিকে গ্রামের গাঁ ঘেঁষে বয়ে গেছে স্রোতস্বিনী ঘোড়াউত্রা। গ্রামের পশ্চিমে গুরুই ইউনিয়ন, উত্তর পশ্চিমে নিকলী উপজেলা, পূর্বে বিশাল হাওড়, দক্ষিণে বাজিতপুর উপজেলা। এখানকার মানুষেরা নদীতে মাছ শিকার, কৃষিকাজ এবং অন্যান্য কাজ করে তাদের জীবিকা নির্বাহ করে থাকেন। বিশেষ করে বর্ষা মওসুমে মৎস শিকার করে গ্রামের অধিকাংশ মানুষ তাদের সংসার পরিচালনা করে থাকেন।
আয়তন ও জনসংখ্যা
ছাতিরচর গ্রামের বর্তমান জনসংখ্যা আনুমানিক ১৬ হাজার। ভোটার সংখ্যা প্রায় ৯ হাজার।
শিক্ষার হার ও শিক্ষা প্রতিষ্ঠান
শিক্ষার হার : ছাতিরচর ইউনিয়নের শিক্ষার হার মোটামুটি সন্তোষজনক। বর্তমানে শিক্ষার হার প্রায় ৬০%।
শিক্ষা প্রতিষ্ঠান : অত্র ইউনিয়নে অনেক গুলো শিক্ষা প্রতিষ্ঠান রয়েছে। তন্মধ্যে ২টি ক্বওমী মাদরাসাঃ
দর্শনীয় স্থান
এই জায়গাটি নিকলি হাওড়ে অবস্থিত একটি ইউনিয়ন। বর্ষা য় বা জলমগ্ন অবস্থায় এটি পানিতে ডুবো ডুবো থাকে। এখানে থাকা গাছ বা বনগুলোকে তখন সুন্দরবন মতো মনে হয়। মিনি রাতারগুল নামেও খ্যাতি আছে এর।
সায়ন্তন ঘোষাল
সায়ন্তন ঘোষাল একজন ভারতীয় চলচ্চিত্র পরিচালক এবং বাংলা চলচ্চিত্রের সম্পাদক। তিনি বেশ কয়েকটি চলচ্চিত্র পরিচালনা করেছেন, যার মধ্যে রয়েছে যকের ধান, সাগরদ্বীপে যকের ধন এবং সত্যান্বেশী ব্যোমকেশ । তিনি স্ট্রিমিং পরিষেবা হইচই-এর জন্য ব্যোমকেশ সিজন ১-সিজন ৩ পরিচালনা করেছেন এবং তার ওয়েব সিরিজ লালবাজার বর্তমানে জি৫ এ স্ট্রিমিং হচ্ছে।
কর্মজীবন
ঘোষালের প্রথম চলচ্চিত্র জকের ধান ২০১৭ সালে মুক্তি পায়। জাকের ধান হেমেন্দ্র কুমার রায়ের বিমল-কুমার জুটির দুঃসাহসিক গল্পের উপর ভিত্তি করে নির্মিত হয়েছিল । ছবিটি বক্স অফিসে ব্যাপক সাফল্য পায়। তার দ্বিতীয় চলচ্চিত্র, আলিনগরের গোলোকধাধা , ২০১৮ সালে মুক্তি পায়, এবং আবার চ্যাম্পিয়ন মুভিজ দ্বারা প্রযোজিত হয়।  সিনেমাটি বক্স অফিসেও সফল হয়।  তার তৃতীয় ছবি সত্যান্বেষী ব্যোমকেশ গ্রীনটাচ এন্টারটেইনমেন্টের অধীনে ২০১৯ সালে মুক্তি পায় । ছবিতে পরমব্রত চট্টোপাধ্যায় এবং অজিত বন্দ্যোপাধ্যায়ের চরিত্রে অভিনয় করেছেন ব্যোমকেশ বক্সি ।রুদ্রনীল ঘোষ ।  তার চতুর্থ চলচ্চিত্র, সাগরদ্বীপে জাকের ধন, ২০১৯ সালে সুরিন্দর ফিল্মস এবং চ্যাম্পিয়ন মুভিজের ব্যানারে মুক্তি পায় ।  ছবিটি বক্স অফিসে প্রায় $1,750,000 আয় করেছিল।
তিনি ওয়েব সিরিজও পরিচালনা করেন, তার সবচেয়ে উল্লেখযোগ্য এবং সফল ওয়েব সিরিজ হচ্ছে ব্যোমকেশ এবং লালবাজার।
২০২১ স্কটল্যান্ড ক্রিকেট দলের নেদারল্যান্ডস সফর
স্কটল্যান্ড ক্রিকেট দল দুইটি একদিনের আন্তর্জাতিক খেলার জন্য নেদারল্যান্ডস সফর করে, যা মে ২০২১-এ অনুষ্ঠিত হয়।
নলিনীকান্ত গুপ্ত
থাম্ব|শ্রী অরবিন্দের জ্যোষ্ঠ্যা শিষ্য নলিনীকান্ত গুপ্ত। তিনি একজন ব্রিটিশ বিরোধী সংগ্রামী, প্রাবন্ধিক, যোগ-সাধক, কবি, সমালোচক, দার্শনিক। নলিনীকান্ত গুপ্ত (জন্ম: ১৩ জানুয়ারি ১৮৮৯ - মৃত্যু: ৭ ফেব্রুয়ারি ১৯৮৪) একজন ব্রিটিশ বিরোধী স্বাধীনতা সংগ্রামী এবং বিশিষ্ট প্রবন্ধ লেখক ।
বিপ্লবী জীবন
বিপ্লবী গুপ্ত সমিতির সংস্পর্শে এসে তিনি ১৯০৭ খ্রিস্টাব্দে কলেজ ত্যাগ করে তিনি বারীন্দ্রকুমার ঘোষের মানিকতলা বোমা তৈরির কেন্দ্রে যোগ দেন । ২ মে ১৯০৮ খ্রিস্টাব্দে তিনি আলিপুর বোমা মামলায় গ্রেপ্তার হন । কিন্তু প্রমাণাভাবে এক বছর পরে ছাড়া পান ।
বিপ্লব পরবর্তী জীবন
আলীপুর জেলে থাকার সময়ে তিনি শ্রীঅরবিন্দের সংস্পর্শে আসেন এবং তাঁর আদর্শে অনুপ্রাণিত হন । জেল থেকে মুক্তি পেয়ে তিনি শ্রীঅরবিন্দ পরিচালিত ধর্ম এবং কর্মযোগিন পত্রিকার (ইংরেজি) কার্যালয়ে কাজ করার সময় থেকেই শ্রীঅরবিন্দের শিক্ষা গ্রহণ করেন । ১৯০৯ খ্রিস্টাব্দের নভেম্বর মাসে ধর্ম পত্রিকায় তাঁর প্রথম প্রবন্ধ স্বদেশী দীক্ষা প্রকাশিত হয় । শ্রীঅরবিন্দ পণ্ডিচেরী যাবার পর তিনিও ছয় মাস পরে মণীন্দ্রনাথ রায় ছদ্মনামে পণ্ডিচেরী চলে যান । এখানে তিনি সাহিত্যসাধনা এবং যোগসাধনা শুরু করেন । তিনি গ্রিক, লাতিন এবং ফরাসি ভাষাও শিক্ষা করেন । তিনি ৫২টি বাংলা বই, ৩৮টি ইংরেজি বই এবং ৫টি ফরাসি বই লিখেছিলেন । তাঁর সাত দশকের লেখার বিষয় ছিল সাহিত্য, শিল্প, বিজ্ঞান, ধর্ম, দর্শন, যোগ এবং সমাজনীতি । স্মৃতির পাতা গ্রন্থে তাঁর প্রথম জীবনের কথা, বাংলার বিপ্লব আন্দোলন এবং আশ্রমের প্রথম পর্বের বিষয় বিবৃত করেছেন । তিনি প্রাবন্ধিক হিসাবে বিখ্যাত হয়েছিলেন । তিনি শ্রীঅরবিন্দের সাবিত্রী কাব্যটি বাংলায় অনুবাদ করেছিলেন । ১৯২৬ খ্রিস্টাব্দ থেকে আজীবন পণ্ডিচেরী আশ্রমের সম্পাদক ছিলেন ।
জাতীয় জুট মিলস লিমিটেড
জাতীয় জুট মিলস লিমিটেড বাংলাদেশের সিরাজগঞ্জ জেলায় অবস্থিত একটি ভারী শিল্প প্রতিষ্ঠান। এটি রাষ্ট্রায়ত্ব বাংলাদেশ পাটকল কর্পোরেশনের অধীনস্থ ২৬টি মিলের মধ্যে ঢাকা অঞ্চলের অধীনে থাকা ৭টি প্রতিষ্ঠানের মধ্যে অন্যতম প্রধান পাটকল। প্রতিষ্ঠাকালীন সময় এটির নাম ছিলো কওমী জুট মিলস লিমিটেড যা পরবর্তীতে বন্ধ হয় যায় এবং ২০১১ সালে পুনরায় এটিকে বর্তমান নামে চালু করা হয়।
অবস্থান
বাংলাদেশের উত্তরাঞ্চলের রাজশাহী বিভাগের সিরাজগঞ্জ জেলার রায়পুরে এই শিল্প প্রতিষ্ঠানটি অবস্থিত।
ইতিহাস
এই শিল্প প্রতিষ্ঠানটি কওমী জুট মিল নামে ১৯৬০ সালে স্থাপিত হয় এবং বাংলাদেশ স্বাধীন হওয়ার পর ১৯৭২ সালে এটিকে জাতীয়করণ করা হয়। ২০০৭ সালে তৎকালীন তত্ত্বাবধায়ক সরকার এই প্রতিষ্ঠানটিকে বন্ধ করে দেয়; পরবর্তীতে, ২০১১ সালে পুনরায় সরকারি অর্থায়নে এটিকে নতুন নামে চালু করা হয়।
কর্মরত শ্রমিক ও ব্যবস্থাপনা
এই প্রতিষ্ঠানটি বাংলাদেশ পাটকল করপোরেশনের অধীনস্থ হওয়ায় এটি বাংলাদেশের মহামান্য রাষ্ট্রপতির আদেশ নং ২৭, ১৯৭২ অনুযায়ী অতিরিক্ত সচিব পদমর্যাদার ১ জন চেয়ারম্যান এবং যুগ্ম সচিব পদমযাদার অনূর্ধ্ব ৫ জন পরিচালকের সমন্বয়ে গঠিত একটি পরিচালনা পর্ষদের নিয়ন্ত্রণে পরিচালিত হয়। বর্তমানে এখানে ৪ হাজার কর্মী কাজ করতে পারে।
উৎপাদন ক্ষমতা
এই মিলে রয়েছে ২৫২ হেসিয়ান, ২৪৮ সেকিং, ৩২ সিবিসি ও ৫৮০ স্পিন্ডেল লুম এবং গড়ে এর মাসিক উৎপাদন ক্ষমতা ১০.৫৬ মেট্রিক টন হেসিয়ান, ৩৪.৫৬ মেট্রিক টন সেকিং ও ২.৮৮ মেট্রিক টন সিবিসি লুম।
পিটার আহো
পিটার আহো (জন্ম ২ মার্চ ২০০৩) একজন নাইজেরিয়ান ক্রিকেটার । মার্চ, ২০১৯ সালে তিনি নাইজেরিয়া জাতীয় অনূর্ধ্ব-১৯ ক্রিকেট দলের সদস্য ছিলেন যেটি ২০২০ অনূর্ধ্ব-১৯ ক্রিকেট বিশ্বকাপের জন্য যোগ্যতা অর্জন করেছিল।  প্রথমবারের মতো নাইজেরিয়া ক্রিকেট বিশ্বকাপের জন্য যোগ্যতা অর্জন করেছিল।
অক্টোবর,২০২১ সালে রুয়ান্ডায় অনুষ্ঠিত  ২০২১ আইসিসি পুরুষদের টি-টোয়েন্টি বিশ্বকাপ আফ্রিকা বাছাইপর্বের আঞ্চলিক ফাইনালের জন্য নাইজেরিয়ার দলে নিবার্চিত  হয়েছিলেন।
ওমান উপসাগর
300px|thumb|মানচিত্রে ওমান উপসাগরের অবস্থান ওমান উপসাগর (خليج عمان) আরব সাগরের উত্তর-পশ্চিম বাহু। এটি হরমুজ প্রণালীর মাধ্যমে পারস্য উপসাগরের সাথে সংযুক্ত। ওমান উপসাগরের উত্তরে ইরান, এবং দক্ষিণে ওমান ও সংযুক্ত আরব আমিরাত। ওমান উপসাগরের উত্তরাংশের গভীরতা ৫০ থেকে ২০০ মিটার। উপসাগরটি এরপর দ্রুত গভীরতর হয়ে আরব সাগরের সাথে মিশে গেছে। ওমান উপসাগর পূর্ব-পশ্চিমে ৫৬০ কিমি দীর্ঘ। এই উপসাগর ও হরমুজ প্রণালী একত্রে অর্থনৈতিক কৌশলগতভাবে বিশ্বের সবচেয়ে গুরুত্বপূর্ণ জাহাজপথগুলির একটি গঠন করেছে। প্রতিদিন পারস্য উপসাগরের উপকূলীয় দেশগুলি থেকে প্রায় ৮০টি বিশালাকার তৈলবাহী ট্যাংকার জাহাজ এই পথ অতিক্রম করে। সমুদ্র পরিবহনভিত্তিক বিশ্ব তেল বাণিজ্যের প্রায় দুই-তৃতীয়াংশ এই ট্যাংকারগুলি পরিবহন করে থাকে।
ব্যাপ্তি
আন্তর্জাতিক জললেখবিজ্ঞান সংস্থা ওমান উপসাগরের সীমা নিম্নরূপ সংজ্ঞায়িত করে:
সীমান্ত ও অববাহিকার দেশসমূহ
সীমান্তবর্তী দেশগুলির উপকূল রেখার দৈর্ঘ্য :
বিকল্প নাম
ঐতিহাসিক ও ভৌগোলিকভাবে ওমান উপসাগরকে আরব, ইরানী, ভারতীয়, পাকিস্তানি এবং ইউরোপীয় ভূগোলবিদ এবং ভ্রমণকারীদের দ্বারা বিভিন্ন নামের সাথে উল্লেখ করা হয়েছে, যার মধ্যে রয়েছে মাকরান সাগর ও আখজার সাগর
১৮ শতকের পর্যন্ত এটি মাকরান সাগর নামে পরিচিত ছিল এবং ঐতিহাসিক মানচিত্র এবং জাদুঘর উপর দৃশ্যমান.
দ্য গডফাদার পার্ট ৩
দ্য গডফাদার পার্ট ৩ (ইংরেজি: The Godfather Part III, অনুবাদ: ধর্মপিতা তৃতীয় পর্ব) ফ্রান্সিস ফোর্ড কোপলা পরিচালিত ও প্রযোজিত ১৯৯০ সালের মার্কিন অপরাধধর্মী নাট্য চলচ্চিত্র। ছবিটির কাহিনী ও চিত্রনাট্য রচনা করেছেন মারিও পুজো ও কোপলা। এটি ১৯৭২ সালের দ্য গডফাদার এবং ১৯৭৪ সালের দ্য গডফাদার পার্ট ২ চলচ্চিত্রের অনুবর্তী পর্ব। ছবিতে মাইকেল করলেওনের অপরাধের সাম্রাজ্যকে বৈধতা প্রদানের চেষ্টা দেখা যায়। পূর্বের দুটি চলচ্চিত্রের মত এই ছবিতেও মাইকেলের ভূমিকায় অভিনয় করেছেন আল পাচিনো। এছাড়া অন্যান্য ভূমিকায় অভিনয় করেছেন ডায়ানা কিটন, তালিয়া শায়ার, এন্ডি গার্সিয়া, ইলাই ওলাক, জো মানটেনিয়া, ব্রিজেট ফন্ডা, জর্জ হ্যামিলটন ও সোফিয়া কোপলা।
পুরস্কার ও মনোনয়ন
চলচ্চিত্রটি সাতটি একাডেমি পুরস্কার এবং গোল্ডেন গ্লোব পুরস্কারের মনোনয়ন লাভ করে, কিন্তু কোন পুরস্কার লাভ করে নি। সোফিয়া কোপলা ১১তম গোল্ডেন রাসবেরি পুরস্কারে সবচেয়ে বাজে পার্শ্ব অভিনেত্রী এবং সবচেয়ে বাজে নতুন তারকা পুরস্কার লাভ করে।
চলচ্চিত্রটি আমেরিকান ফিল্ম ইনস্টিটিউট-এর নিম্নোক্ত তালিকায় রয়েছে:
প্রথম মুহাম্মদ (উসমানীয় সুলতান)
প্রথম মুহাম্মদ চেলেবি (چلبی محمد, Mehmed I বা Mehmed Çelebi) (৩ আগস্ট১৩৮১ – ২৬ মে ১৪২১) ছিলেন উসমানীয় সুলতান। ১৪১৩ থেকে ১৪২১ সাল পর্যন্ত তিনি রাজত্ব করেছেন। তিনি সুলতান প্রথম বায়েজীদ ও তার স্ত্রী দাওলাত খাতুনের পুত্র। তার শাসনামল উসমানীয় গৃহযুদ্ধের কারণে বৈশিষ্ট্যপূর্ণ। এই গৃহযুদ্ধের ফলে সালতানাত বিভক্ত হয়ে পড়েছিল। মৃত্যুর পূর্বে তিনি সাম্রাজ্যকে ঐক্যবদ্ধ করতে সক্ষম হন।
প্রারম্ভিক জীবন
প্রথম মুহাম্মদ ১৩৯০ সালে বুরসায় জন্মগ্রহণ করেন। তিনি সুলতান বায়েজীদের তৃতীয় পুত্র। তার অন্যান্য ভাইদের মত তার নামেও চেলেবি পদবী যুক্ত ছিল।
১৪০২ সালের ২০ জুলাই সুলতান বায়েজীদ তুর্কি-মোঙ্গল শাসক তৈমুরের কাছে আঙ্কারার যুদ্ধে পরাজিত হন। বায়েজীদকে বন্দী করে সমরকন্দ নিয়ে যাওয়া হয়। মুস্তাফা চেলেবি ছাড়া মুহাম্মদ ও তার বাকি ভাইয়েরা পালিয়ে যেতে সক্ষম হন। মুস্তাফাকেও বন্দী করে সমরকন্দে নেয়া হয়েছিল। বায়েজীদ পাশা মুহাম্মদকে উদ্ধার করে নিজের শহর আমাসিয়া নিয়ে যান। পরবর্তীতে মুহাম্মদ বায়েজীদ পাশাকে তার উজিরে আজম নিয়োগ দিয়েছিলেন।
যুদ্ধের পর মুহাম্মদ তার ভাই সুলাইমান, ঈসা ও মুসার সাথে লড়াই করেন। ১৪০২ থেকে ১৪১৩ সাল পর্যন্ত চলমান এই যুদ্ধ উসমানীয় গৃহযুদ্ধ নামে পরিচিত। যুদ্ধে মুহাম্মদ জয়ী হন এবং বাকি ভাইয়েরা নিহত হন। পরবর্তীতে মুস্তাফা চেলেবি মুক্তি পাওয়ার পর মুহাম্মদ ও তার ছেলে দ্বিতীয় মুরাদের বিরুদ্ধে বিদ্রোহ করেছিলেন।
শাসনকাল
গৃহযুদ্ধে জয়ী হওয়ার পর প্রথম মুহাম্মদ সুলতান হিসেবে সিংহাসনে বসেন। তিনি আলবেনিয়ার অংশবিশেষ, জানদারি আমিরাত ও মামলুকদের কাছ থেকে সিলিসিয়ার আর্মেনীয় রাজ্য অধিকার করে নেন। তার অনেক অর্জনের জন্য তিনি উসমানীয় সালতানাতের দ্বিতীয় প্রতিষ্ঠাতা হিসেবে পরিচিত।
শাসনকার্য‌ শুরুর পর গৃহযুদ্ধের সময় আত্মগোপনে থাকা তার ভাই মুস্তাফা চেলেবি বেরিয়ে আসেন এবং সাম্রাজ্য ভাগের দাবি জানান। মুহাম্মদ এর দাবি প্রত্যাখ্যান করেন এবং যুদ্ধক্ষেত্রে তারা মুখোমুখি হন। যুদ্ধে মুস্তাফা পরাজিত হন। মুস্তাফা বাইজেন্টাইন শহর সেলোনিকিতে পালিয়ে যান। কিন্তু মুহাম্মদের সাথে একটি চুক্তির পর বাইজেন্টাইন সম্রাট দ্বিতীয় পেলাইওলোগোস মুস্তাফাকে লেমনস দ্বীপে নির্বাসিত করেন।
এরপরও মুহাম্মদকে সমস্যার সম্মুখীন হতে হয়। তার ভাইপো ওরহানের কারণে তিনি সমস্যাগ্রস্থ হন। বাইজেন্টাইন সম্রাট দ্বিতীয় মানুয়েল পেলাইওলোগোস ওরহানকে সুলতান মুহাম্মদের বিরুদ্ধে ব্যবহার করতে চেয়েছিলেন। তবে মুহাম্মদ ষড়যন্ত্র ধরে ফেলেন এবং ওরহানকে বিশ্বাসঘাতকতার জন্য অন্ধ করে দেয়া হয়।
আঙ্কারার যুদ্ধ এবং অন্যান্য গৃহযুদ্ধের ফলে সাম্রাজ্যে অস্থিরতা বিরাজ করছিল। সুফি ও ধর্মতাত্ত্বিক শাইখ বদরউদ্দিন সাম্রাজ্যে একটি ধর্মীয় ও সামাজিক আন্দোলন গড়ে তুলেছিলেন। মুহাম্মদের ভাই মুসা চেলেবি তাকে নিজের সেনাবাহিনীতে কাজী হিসেবে নিয়োগ দিয়েছিলেন।
১৪১৬ সালে শাইখ বদরুদ্দিন বিদ্রোহ শুরু করেন। চার বছর লড়াইয়ের পর উজিরে আজম বায়েজীদ পাশা তাকে বন্দী করতে সক্ষম হন। ১৪২০ সালে বদরউদ্দিনকে সেরেস শহরে ফাঁসিতে ঝুলিয়ে মৃত্যুদন্ড দেয়া হয়।
মৃত্যু
সাম্রাজ্যকে ঐক্যবদ্ধ করার পর প্রথম মুহাম্মদ আট বছর ক্ষমতায় ছিলেন। ১৪২১ সালের ২৬ মে তিনি বুরসায় মৃত্যুবরণ করেন। তাকে বুরসায় দাফন করা হয়।
ভৈরবকুণ্ড শিব মন্দির
ভৈরবকুন্ড শিব মন্দির বা দাইফাম শিব মন্দির ভুটানের অন্যতম গুরুত্বপূর্ণ হিন্দু মন্দির। এটি ভুটানের দক্ষিণ-পূর্ব কোণে জোমোটসাংখা (ডাইফাম) শহরের কাছে এবং আসামের উদালগুড়ি শহর থেকে প্রায় ২৪ কিলোমিটার দূরে অবস্থিত।
সৃষ্টির কাহিনী
শিব পুরাণ ও স্বস্থানী ব্রতকথা অনুসারে, শিব তার প্রিয় সতী দেবী বা দক্ষিণানির মৃত্যুর পর মৃতদেহ কাঁধে নিয়ে পৃথিবীতে ঘুরেছিলেন। তার এই যাত্রায় ভারতীয় উপমহাদেশের বিভিন্ন স্থানে সতী দেহের কিছু অংশ মাটিতে পড়ে যায়। ৫১টি ( কখনও কখনও ১০৮টি ) স্থানে শরীরের অঙ্গগুলি পড়েছিল এবং উক্ত স্থানসমূহ শক্তিপীঠ বা শক্তির আসন হিসাবে পরিচিত পবিত্র স্থান হয়ে ওঠে। তার মধ্যে একটি হল ভৈরব কুণ্ড। ডান|থাম্ব|240x240পিক্সেল|ভগবান [[শিব সতী দেবীর মৃতদেহ বহন করছেন]]
পরে দেবতাদের রাজা ইন্দ্র তার স্বর্গীয় সাদা হাতি ঐরাবতে এখানে অবতরণ করেন এবং বহু বছর ধরে ধ্যান করে। ইন্দ্র অনেক অগ্নি আচার পালন করার পরে, শিব এই স্থানটিকে বৃষ্টি দিয়ে আশীর্বাদ করেছিলেন। আজও কথিত আছে যে যখনই এখানে অগ্নিকাণ্ড সংগঠিত হয়, তখনই ভৈরবকুণ্ডে বৃষ্টি পড়ে।
বর্তমান মন্দিরের ঠিক নীচে একটি গুহা রয়েছে। কথিত আছে যে, ভগবান শিব ধ্যান করেছিলেন এবং তাঁর ধ্যানের স্থানের কাছে একটি হ্রদ (কুণ্ড) তৈরি হয়েছিল। বহু বছর পরে, ভৈরব নাথ (ভগবান শিবের একটি উগ্র প্রকাশ) একই স্থানে ধ্যান করছিলেন। তিনি একটি প্রাকৃতিক শিব লিঙ্গ আবিষ্কার করেন এবং স্থানটির নাম ভৈরবকুণ্ড (বা "ভৈরব লেক") হয়।
পূজা
ভৈরব কুণ্ড হ্রদ ভুটানের সামদ্রুপ জংখার জেলা এবং ভারতের আসাম ও অরুণাচেল প্রদেশের ত্রি-সংগমস্থলে অবস্থিত। এখানে ভুটানে উৎপন্ন জাম্পানি নদী ও ভৈরবী নদী একত্রিত হয়ে ব্রহ্মপুত্রের একটি প্রধান উপনদী ধনশিরি নদী তৈরি করেছে। মকর সংক্রান্তির সময়, ভক্তরা মন্দিরে যান এবং নদীর মিলনস্থলের কুণ্ডে পবিত্র স্নান করেন এবং ভগবান শিবের পূজা করেন।
গোলিয়োঁ কী রাসলীলা রাম-লীলা
গোলিয়োঁ কী রাসলীলা রাম-লীলা (হিন্দি: गोलियों की रासलीला राम-लीला; অর্থাৎ বুলেটের খেলা রাম-লীলা) বা সংক্ষেপে রাম-লীলা হল ২০১৩ সালে মুক্তিপ্রাপ্ত একটি ভারতীয় অপরাধ-কেন্দ্রিক কাহিনীচিত্র। এই ছবিটির সহকারী চিত্রনাট্যকার, সহকারী প্রযোজক, সুরকার ও পরিচালক হলেন সঞ্জয় লীলা ভন্সালী। উইলিয়াম শেকসপিয়রের রোমিও অ্যান্ড জুলিয়েট অবলম্বনে এক অস্থির সময়ের প্রেক্ষাপটে ছবিটি নির্মিত হয়। ছবির নামভূমিকায় অভিনয় করেন রণবীর সিং ও দীপিকা পাড়ুকোন। অন্যান্য ভূমিকায় অভিনয় করেন সুপ্রিয়া পাঠক কপূর, রিচা চড্ডা, শরদ কেলকর, গুলশান দেবাইয়া, বরখা বিশত সেনগুপ্ত ও অভিমন্যু সিং। ছবিতে ব্যবহৃত "রাম চাহে লীলা" গানটিতে প্রিয়াঙ্কা চোপড়ার একটি বিশেষ উপস্থিতি রয়েছে। ছবিটি মুক্তি পেয়েছিল ২০১৩ সালের ১৫ নভেম্বর। দিল্লি উচ্চ ন্যায়ালয় এই ছবির মুক্তির উপরে প্রথমে স্থগিতাদেশ জারি করেছিল। প্রথমে এই ছবির নাম ঠিক করা হয়েছিল রাম-লীলা। পরে দিল্লি উচ্চ ন্যায়ালয়ের একটি আদেশের পরিপ্রেক্ষিতে ছবির নাম পরিবর্তন করে রাখা হয় গোলিয়োঁ কী রাসলীলা রাম-লীলা। এরপর পূর্ব-নির্ধারিত দিনেই ছবিটি মুক্তি পায়।
নির্দিষ্ট দিনে ছবিটির প্রিমিয়ার অনুষ্ঠিত হওয়ার পর এটি সমালোচকদের প্রশংসা এবং বিশ্বব্যাপী বক্স-অফিসে দারুণ সাফল্য, দুই-ই অর্জন করে। ছবিটির মোট আয় ছিল ২২০ কোটি টাকা। গোলিয়োঁ কী রাসলীলা রাম-লীলা ছবিটি ছিল ২০১৩ সালের পঞ্চম সর্বাধিক বাণিজ্যসফল ছবি। ছবিটি মোট তিনটি ফিল্মফেয়ার পুরস্কার জয় করেছিল। এই ছবিতে অভিনয় করে মোট আটটি মনোনয়নের মধ্যে থেকে দীপিকা পাড়ুকোন শ্রেষ্ঠ অভিনেত্রী বিভাগে ফিল্মফেয়ার পুরস্কার পান। উল্লেখ্য, এটিই তার পাওয়া প্রথম ফিল্মফেয়ার পুরস্কার।
কাহিনী-সারাংশ
হোলি উৎসবের দিন রাম (রণবীর সিং) সটান সানেরা পরিবারের বসতবাড়িতে ঢুকে পড়ে এবং লীলার (দীপিকা পাড়ুকোন) সঙ্গে ছিনালি করতে শুরু করে। লীলার মা ধনকোর বা (সুপ্রিয়া পাঠক কপুর) ছিলেন সানেরা গোষ্ঠীর সর্দারনি। সেই সময় তিন এক সাদাসিধা গোছের অনাবাসী ভারতীয়ের সঙ্গে নিজের মেয়ের বিয়ের ব্যবস্থা করতে ব্যস্ত ছিলেন। লীলার দাদা কাঞ্জি (শরদ কেলকর) তাদের বাড়িতে রামের ওভাবে ঢুকে পড়ার ঘটনায় রেগে যান। রামের বাড়িতে আকস্মিক হানা দিয়ে তাকে গ্রেফতার করার জন্য কাঞ্জি স্থানীয় পুলিশকে ঘুষ দেন। রাম অবশ্য এক সেট নীল ছবির বিনিময়ে পুলিশকে সেই স্থান ত্যাগ করতে রাজি করায়। এদিকে রাম ও লীলার মধ্যে ভালোবাসার সম্পর্ক গড়ে ওঠে। দু’জনে পালিয়ে যাওয়ার পরিকল্পনা করে। কিন্তু পরিস্থিতি জটিল হয়ে ওঠে যখন কাঞ্জি দুর্ঘটনাচক্রে রামের ভাই মেঘজিকে (অভিমন্যু সিং) হত্যা করে বসে এবং তারপর নিজে নিহত হন রামের হাতে।
কেসর যে কাজটি করতে এসেছিল, তারই প্রতিক্রিয়ায় রাম লীলার বাড়িতে হামলা করে এবং একাই রক্ষীদের সঙ্গে মারামারি করে তাদের ধরাশায়ী করে দেয়। সে ধনকোর বাকে বিবাদ থেকে বিরত হওয়ার জন্য কথা বলার জন্য অনুরোধ জানায়। ধনকোর বা তাকে সানেরাদের সঙ্গে নবরাত্রি উদযাপনের আমন্ত্রণ জানান। তার উদ্দেশ্য ছিল সেই সুযোগে রামকে হত্যা করা। অনুষ্ঠান চলাকালীন রাজাদিদের দোষারোপ করার জন্য ভবানী গোপনে গুলি চালিয়ে ধনকোর বাকে মারাত্মক আঘাত করে। লীলাকে সানেরাদের সর্দারনি করা হয় এবং সে তার মায়ের শুশ্রুষায় ব্যস্ত হয়ে পড়ে। লীলা তিক্ততার সঙ্গে রামের সঙ্গে কথাবার্তা চালিয়ে যায়। সানেরা ও রাজাদিরা আর কখনও একে অপরের সঙ্গে সম্পর্ক রাখবে না, এই শর্তে তাদের যাতায়াতের রাস্তা ও ব্যবসাবাণিজ্য ভাগ করে দেওয়া হয়। ভবানীর এই ব্যবস্থা পছন্দ না হওয়ায় সে লীলাকে প্রতারিত করে তাকে দিয়ে অন্ধভাবে একটি নথিতে সই করিয়ে নেয়। এই নথিতে রাজাদিদের যথেচ্ছভাবে হত্যা করার নির্দেশ দেওয়া হয়েছিল। দশেরার সময় যখন রামলীলা শোভাযাত্রা শেষ হচ্ছিল, তখন অনেক রাজাদিকে হত্যা করা হয়। সারা গ্রামে লড়াইয়ের পরিস্থিতি সৃষ্টি হয়। রাম সেটি অনুধাবন করে। রাম ও লীলা উপলব্ধি করে তারা একে অপরের প্রতি নিবেদিতপ্রাণ। তারা দু’জনেই সহৃদয়তার সঙ্গে একে অপরকে গুলি করে হত্যা করে এবং তাদের মৃতদেহ নদীতে পড়ে যায়। তারা জানতে পারেনি যে, ইতিমধ্যে ধনকোর বার মনে পরিবর্তন এসেছে এবং তিনি ভবানীকে হত্যা করে দুই গোষ্ঠীর মধ্যে সম্প্রীতি স্থাপন করেছেন। শেষে দুই গোষ্ঠী একজোট হয়ে দুই প্রেমিকের দেহ সৎকার করে।
বাজেট
গোলিয়োঁ কী রাসলীলা রাম-লীলা ছবিটির চলচ্চিত্রায়নের আনুমানিক ব্যয় ধরা হয়েছিল ৩৫ কোটি টাকা থেকে ৮৫ কোটি টাকার মধ্যে।
কলাকুশলীদের ভূমিকা বণ্টন
রামের চরিত্রটি অভিনয় করার জন্য রণবীর সিং চুক্তিবদ্ধ হন। এরপর লীলার চরিত্রটির জন্য ভংসালী বেছে নেন করিনা কপুরকে বেছে। কিন্তু ধর্ম প্রোডাকসনসের রোম্যান্টিক কমেডি গোরি তেরে প্যার মেঁ ছবিতে অভিনয় করার জন্য করিনা গোলিয়োঁ কী রাসলীলা রাম-লীলা ছবির কাজ ছেড়ে দেন। পরে ভংসালী লীলার চরিত্রটির জন্য প্রিয়াঙ্কা চোপড়াকে প্রস্তাব দিয়েছিলেন। কিন্তু তা বাস্তবায়িত হয়নি। যদিও ২০১২ সালের অগস্ট মাসে রণবীর সিং জানিয়ে দেন যে, শেষ পর্যন্ত দীপিকা পাড়ুকোন লীলা চরিত্রটিতে অভিনয় করার জন্য চুক্তিবদ্ধ হয়েছেন। রণবীর একটি গুজরাতী যুবকের চরিত্রে অভিনয় করেন। সেই জন্য তাকে কিছু গুজরাতী গালিগালাজ শিখতে হয়। সেই সঙ্গে চরিত্রটির জন্য তাকে মাংসপেশিও গঠন করতে হয়। ছবিটির ফার্স্ট লুকে দীপিকাকে ৫০ মিটার 'ঘেরা'-বিশিষ্ট ৩০ কিলোগ্রাম ওজনের একটি ঘাগরা পরিহিত অবস্থায় দেখা গিয়েছিল।
শ্রুতি মহাজন একটি গুরুত্বপূর্ণ চরিত্রে অভিনয় করার জন্য রিচা চাড্ডাকে চুক্তিবদ্ধ করান। অন্যদিকে বরখা বিষত সেনগুপ্ত একটি পার্শ্বচরিত্রে অভিনয় করেন অভিমন্যু সিং-এর বিপরীতে। ভংসালী পরিচালিত ব্ল্যাক চলচ্চিত্রের পোশাক-পরিকল্পনা করেছিলেন সব্যসাচী মুখোপাধ্যায়। নায়িকার পোশাক-পরিকল্পনার জন্য প্রথমে তাকে দায়িত্ব দেওয়া হয়েছিল। কিন্তু পরে তার পরিবর্তে অঞ্জু মোদীকে এই দায়িত্ব দেওয়া হয়। রণবীর সিং ও অন্যান্য প্রধান চরিত্রগুলির পোশাক-পরিকল্পনা করেন ম্যাক্সিমা বসু।
প্রযোজনা
গোলিয়োঁ কী রাসলীলা রাম-লীলা ছবির প্রাথমিক শ্যুটিং হয়েছিল গুজরাতে। কয়েকটি দৃশ্যের শ্যুটিং হয় উদয়পুরে— প্রধানত উদয়পুর প্যালেস ও গাঙ্গৌর ঘাটে। গাঙ্গৌর ঘাটে একটি গানের দৃশ্যের শ্যুটিং হয়। ছবির কাহিনীটির প্রেক্ষাপটও গুজরাত। উদয়পুরে রণবীর প্রায় ৪৫ মিনিট ধরে হিমশীতল জলে একটি গানের দৃশ্যের শ্যুটিং করেন। ছবির সেটে দীপিকা আহত হয়েছিলেন। অবশ্য "নাগাডা সঙ্গ ঢোল" গানের জন্য ফিল্ম সিটিতে নির্মিত একটি ব্যয়বহুল সেটে দীপিকাকে শ্যুটিং চালিয়ে যেতে হয়। রণবীরের যাতে শ্যুটিং-এ আসতে দেরি না হয় এবং চলচ্চিত্র নির্মাণের কাজে যাতে অন্য কোনওরকম বিলম্ব না ঘটে, সেই জন্য সঞ্জয় লীলা ভংসালী মুম্বই ফিল্ম সিটিতেই একটি জিম স্থাপন করেছিলেন।
কোনও কোনও ধর্মীয় গোষ্ঠী ছবিটির বিরোধিতা করেছিল। তাদের দাবি ছিল, ছবির পূর্বনির্ধারিত রামলীলা নামটি বিভ্রান্তিকর। কারণ, হিন্দু দেবতা রামের জীবনকাহিনী অবলম্বনে রামলীলা নামে যে লৌকিক নাট্যশৈলী প্রচলিত রয়েছে, তার সঙ্গে এই ছবির কোনও সম্পর্ক নেই। মুম্বইয়ের একটি স্থানীয় আদালত ছবির নামে রামলীলা শব্দটির ব্যবহারের উপর একটি "একতরফা অন্তর্বর্তী স্থগিতাদেশ" জারি করে। প্রভু সমাজ ধার্মিক রাম লীলা কমিটি সহ ছয় দরখাস্তকারীর দায়ের করা এক মামলার পরিপ্রেক্ষিতে দিল্লির একটি আদালত ১২ নভেম্বর ছবিটির মুক্তির উপর স্থগিতাদেশ জারি করে। দরখাস্তকারীদের বক্তব্য ছিল ছবিটি হিন্দুদের ধর্মীয় ভাবাবেগকে আঘাত করেছে। পরে ছবির নাম পরিবর্তন করে রাখা হয় গোলিয়োঁ কী রাসলীলা রাম-লীলা। ২০১৩ সালের ২১ নভেম্বর এলাহাবাদ হাইকোর্টের লখনউ বেঞ্চ উত্তর প্রদেশে ছবিটি নিষিদ্ধ ঘোষণা করে।
ক্ষত্রিয় সম্প্রদায় এই ছবিতে গোষ্ঠী-নামগুলি ব্যবহারের বিরোধিতা করে। তাই জাদেজা ও রাবারি নাম দু’টি পরিবর্তন করে যথাক্রমে সানেরা ও রাজাদি রাখা হয়।
সাউন্ডট্র্যাক
২০১০ সালে সঞ্জয় লীলা ভন্সালী তাঁর গুজারিশ ছবির সংগীত পরিচালনা করেছিলেন। এরপর গোলিয়োঁ কী রাসলীলা রাম-লীলা তাঁর সংগীত পরিচালনায় নির্মিত দ্বিতীয় ছবি। সাওয়ারিয়া ছবির সংগীত পরিচালক মন্টি শর্মা দীর্ঘকাল পর সংগীত পরিচালনার কাজে ফিরে এসে এই ছবির নেপথ্য সংগীত পরিচালনা করেন। গান রচনা করেন সিদ্ধার্থ-গরিমা। এই ছবিতে ব্যবহৃত মোর বাণী থনঘট কারে গানটি ১৯৪৪ সালে হেমু গাদভি কর্তৃক রচিত এবং ঝভারচন্দ মেঘানি কর্তৃক অনূদিত একটি গুজরাতি গান। রণবীর সিং-এর শারীরিক অসুস্থতার জন্য সাউন্ডট্র্যাক অ্যালবামটি প্রকাশে দেরি হয়। অবশেষে ২০১৩ সালের ২ অক্টোবর সেটি প্রকাশিত হয়।
সমালোচকদের প্রতিক্রিয়া
সমালোচকেরা এই ছবিটি সম্পর্কে সাধারণভাবে ইতিবাচক প্রতিক্রিয়াই ব্যক্ত করেছিলেন।
ভারত
বলিউড হাঙ্গামার তরণ আদর্শ এই ছবিটিকে ৫-এর মধ্যে ৪.৫ দেন এবং লেখেন, "সামগ্রিক দিক থেকে গোলিয়োঁ কী রাসলীলা একাধিক কারণে দেখা দরকার: এই ছবির প্রধান চরিত্রগুলির উদ্দীপ্ত পারস্পরিক রসায়ন, প্রগাঢ় নাটকীয় বিষয়বস্তু, দ্যুতিময় সংগীতাবহ, আখ্যানভাগের অতি দ্রুতগতি এবং অবশ্যই সঞ্জয় লীলা ভংসালীর পরিকল্পিত উপাদান সম্পাদনা।"
দ্য টাইমস অফ ইন্ডিয়া পত্রিকার মীনা আইয়ার ছবিটিকে ৫-এর মধ্যে ৪ দেন এবং বলেন, "রাম-লীলা এখনও পর্যন্ত সঞ্জয় লীলা ভন্সালীর সর্বপ্রধান বাণিজ্যিক ছবি। এই ছবির বেশিরভাগটিতেই অপরিচ্ছন্ন অগোছালো পোশাকের মাত্রা ও রসের সুন্দর প্রয়োগ দেখা যায়। প্লটটি যেহেতু শেকসপিয়রীয়, সেহেতু এই কাহিনীটি সমৃদ্ধতার একটি মাপকাঠিতে মেপে নিয়ে বলার মতো দুঃসাধ্য কাজ করতে হয়েছে নির্মাতাকে। [এই ছবিতে] প্রাচীন প্রাসাদ ও ধূ ধূ মরুভূমির [প্রেক্ষাপটটি] যথার্থভাবে মানিয়েছে। দীপিকা এখানে বিস্ময়করভাবে উত্তেজনাময়ী ও অভিনয় দক্ষতার শীর্ষ স্থানে ছিলেন। রণবীর এই ছবিতে স্বচ্ছন্দে নিজের সিক্স প্যাকস ও অভিনয় নৈপুণ্য প্রদর্শন করেছেন। সেই সঙ্গে রিচা চাড্ডা ও সুপ্রিয়া পাঠক কপূরের প্রতিভাকেও আমাদের অভিবাদন জানাতে হবে।"
হিন্দুস্তান টাইমস পত্রিকার অনুপমা চোপড়া ছবিটিকে ৫-এর মধ্যে ৩ দেন এবং লেখেন: "যদি সঞ্জয় লীলা ভন্সালীর [কথা] বিশ্বাস করতে হয়, তবে [বলতে হবে] গুজরাতিরা দেশের সবচেয়ে বর্ণময়, আবেগপ্রবণ, হিংস্র, দৃষ্টি-আকর্ষণকারী ও বলবান সম্প্রদায়"। তিনি পরিচালকের সৌন্দর্যবোধের প্রশংসা করেন। কিন্তু এও লেখেন যে, "শেষে আমি এতটাই ক্লান্ত হয়ে পড়েছিলাম যে, আমি চাইছিলাম রাজাদি আর সানেরারা সবাই একে অপরকে খুন করে দিক, যাতে আমরা [ব্যাপারটির সঙ্গে] মানিয়ে নিতে পারি"।
সিএনএন-আইবিএন-এর রাজীব মসন্দ এই ছবিটিকে ৫-এর মধ্যে ৩.৫ দেন। ছবির নায়ক ও নায়িকার রসায়নটিকে প্রশংসা করে তিনি লেখেন, "দীপিকা ও রণবীর তাঁদের রোম্যান্টিক দৃশ্যগুলিতে পর্দা ঝলসে দিয়েছেন। বলিউডের ছবিগুলি প্রধানত নিষ্প্রাণ আলিঙ্গন দৃশ্যেই সীমাবদ্ধ। সেখানে তাঁদের গভীর অনুরাগের অভিপ্রকাশ একটি সাহসী পরিবর্তন।" সমালোচনার শেষে রাজীব লেখেন, "তিনি (সঞ্জয় লীলা ভংসালী) একটি কৈফিয়ত-না-দেওয়া বাণিজ্যিক ছবির মধ্যে মহৎ শৈলী ও নান্দনিকতা এনেছেন। আমি সানন্দে বলব, সাম্প্রতিক কালে আমরা যে সব শ্লথ ব্লকবাস্টারগুলি দেখেছি, এই ছবি সেগুলির থেকে অনেক বেশি চিত্তাকর্ষক।"
ডিএনএ-এর সরিতা তানওয়ার এই ছবিটিকে ৫-এর মধ্যে ৩.৫ দিয়েছেন এবং লিখেছেন, "রাম লীলা পরিচিত ও নতুনের এক আকর্ষণীয় মিশ্রণ। এই ছবির প্রযুক্তিগত দিকগুলি অসাধারণ: বিস্ময়কর সেট, মন্ত্রমুগ্ধকর সিনেম্যাটোগ্রাফি, নিখুঁত সংগীত ও পার্শ্বচরিত্রে চমৎকার সব অভিনেতা-অভিনেত্রীদের নির্বাচন। দীপিকা প্রত্যেকটি দৃশ্যেই নিঁখুত। রণবীর পরিচালকের কল্পনার কাছে আত্মসমর্পণ করেছেন এবং নিজের পূর্ণ দক্ষতার পরিচয় দিয়েছেন।"
ফার্স্ট পোস্ট-এর মিহির ফাড়নবিস লিখেছেন, "রাম লীলায় অল্প কিছু মশলা ছড়ানো একটি চিরবিষণ্ণ পুরনো নয়ারের আত্মা রয়েছে। পরিচালনা, অসাধারণ প্রযোজনা পরিকল্পনা, জমকালো সিনেম্যাটোগ্রাফির সঙ্গে যুক্ত হয়েছে বিস্ময়করভাবে শক্তিশালী এক কলাকুশলী নির্বাচন। পাড়ুকোন একটি ফর্মুলার সমুদ্রে একজন মত্তচক্ষুর নিমন্ত্রাতা। তিন বছর আগেও তাঁর এই আকস্মিক উন্নতি ও শক্তির উপর কর্তৃত্ব আরোপ আশা করতে পারতেন না যেরকম তিনি এখন করেছেন। অন্যদিকে রণবীর একজন দুর্বল সূত্র।"
মুম্বই মেট্রো স্টেশনগুলির তালিকা
মুম্বাই মেট্রো  ৮ জুন ২০১৪ সালে চালু হয়।প্রথমে এই মেট্রোর লাইন ১ চালু হয়।লাইন ২ ও লাইন ৩ বর্তমানে নির্মীয়মাণ রয়েছে।
স্বাধীনতা জাদুঘর
স্বাধীনতা জাদুঘর বাংলাদেশের ঢাকায় অবস্থিত একটি জাদুঘর যা দেশটির স্বাধীনতা সংগ্রামের ইতিহাস চিত্রিত করে। জাদুঘরটি ঢাকার ঐতিহাসিক সোহ্‌রাওয়ার্দী উদ্যানে অবস্থিত। মুঘল শাসনামল থেকে শুরু করে ১৯৭১ খ্রিস্টাব্দে বিজয় দিবস পর্যন্ত দীর্ঘ সংগ্রাম-ইতিহাসের সচিত্র বর্ণনা প্রদর্শন করছে জাদুঘরটি। সোহ্‌রাওয়ার্দী উদ্যানে জাতির জনক বঙ্গবন্ধু শেখ মুজিবুর রহমান ১৯৭১ খ্রিস্টাব্দের ৭ মার্চ তার ঐতিহাসিক ভাষণ প্রদান করেন এবং এখানেই একই বছরের ১৬ ডিসেম্বর পাকিস্তান সেনাবাহিনী আত্মসমর্পণ করে। স্বাধীনতা জাদুঘর বাংলাদেশের ৪৫তম স্বাধীনতা দিবস, ২০১৫ খ্রিস্টাব্দের ২৫ মার্চে জনসাধারণের জন্য উন্মুক্ত করা হয়। স্বাধীনতা জাদুঘর বাংলাদেশ জাতীয় জাদুঘর এর এখতিয়ারে একটি শাখা জাদুঘর হিসাবে পরিচালিত।
স্থাপত্য
স্বাধীনতা জাদুঘরটি সোহরাওয়ার্দী উদ্যানে নির্মিত একটি বৃহৎ পরিকল্পিত নকশার অংশ। এই নকশায় রয়েছে একটি অ্যাম্ফিথিয়েটার, তিনটি জলাধার, শিখা চিরন্তন, স্বাধীনতা সংগ্রামের চিত্রবিশিষ্ট একটি ম্যুরাল এবং ১৫৫ আসন বিশিষ্ট একটি অডিটোরিয়াম। তবে পুরো নকশাটির প্রধান বিষয় হল একটি ৫০ মিটার বিশিষ্ট আলোক স্তম্ভ, যা স্বাধীনতা স্তম্ভ নামে পরিচিত। স্তম্ভটি কাচের প্যানেল দ্বারা নির্মিত। জাদুঘরটি এই স্তম্ভের নিচে অবস্থিত। পুরো জাদুঘরটি ভূগর্ভস্থ। এটিই বাংলাদেশের প্রথম এবং একমাত্র ভূগর্ভস্থ জাদুঘর। জাদুঘরটির প্লাজাটি ৫৬৬৯ বর্গমিটার বিশিষ্ট টাইল দ্বারা আবৃত স্থান। জাদুঘরের মাঝখানে রয়েছে একটি ঝর্ণা, যাতে উপর থেকে পানি পরে। বাংলাদেশী স্থপতি কাশেফ মাহবুব চৌধুরী এবং মেরিনা তাবাসসুম ১৯৯৭ খ্রিস্টাব্দে একটি জাতীয় স্থাপত্যিক নকশা প্রতিযোগিতা জয়ের মাধ্যমে এই প্রকল্পটির কাজ বাস্তবায়নের সুযোগ লাভ করেন। ৬৭ একরজুড়ে বিস্তৃত পুরো প্রকল্পটির নির্মাণ ব্যয় প্রায় ১৭৫ কোটি টাকা।
প্রদর্শনী
জাদুঘরটিতে ১৪৪টি কাচের প্যানেলে ৩০০-এরও বেশি ঐতিহাসিক আলোকচিত্র প্রদর্শিত হয়। টেরাকোটা, ঐতিহাসিক আলোকচিত্র, যুদ্ধের ঘটনা সংবলিত সংবাদপত্রের প্রতিবেদনও প্রদর্শিত হয়। এছাড়া মুক্তিযুদ্ধের পক্ষে বিভিন্ন বিদেশী পত্রিকায় প্রকাশিত সংবাদের প্রতিলিপি এবং মুক্তিযুদ্ধের পক্ষে বিদেশে প্রচারণা সৃষ্টিতে তৈরিকৃত বিভিন্ন পোস্টারও জাদুঘরটিত প্রদর্শনীতে রয়েছে। বাংলাদেশের বেশ কিছু গুরুত্বপূর্ণ প্রত্নতাত্ত্বিক স্থান এবং স্থাপনার চিত্রও রয়েছে এখানে। ১৯৭১ সালের ১৬ ডিসেম্বরে যে টেবিলে তৎকালী পাকিস্তান সেনাবাহিনীর পূর্ব জোনের কমান্ডার লেফটেন্যান্ট জেনারেল আমির আবদুল্লাহ খান নিয়াজি আত্মসমর্পণ করে স্বাক্ষর করেন, তার একটি অনুলিপি রয়েছে জাদুঘরটিতে। তবে মূল টেবিলটি বাংলাদেশ জাতীয় জাদুঘরে রয়েছে।
দর্শনার্থীদের জন্য তথ্য
সোহরাওয়ার্দী উদ্যানের ৫টি ফটক দিয়ে ভূ-গর্ভস্থ স্বাধীনতা জাদুঘরে যাওয়া যায়। তবে ইঞ্জিনিয়ারিং ইন্সটিটিউটের নিকটবর্তী ফটক এবং বাংলাদেশ জাতীয় জাদুঘরের বিপরীতে অবস্থিত ফটক দিয়ে সহজে প্রবেশ করা যায়। এর শীতকালীন সময়সূচী প্রতি শনিবার থেকে বুধবার সকাল ৯টা থেকে বিকাল সাড়ে ৪টা এবং গ্রীষ্মকালীন সময়সূচী প্রতি শনিবার থেকে বুধবার সকাল ১০টা থেকে বিকাল সাড়ে ৫টা। শুক্রবার বিকেল আড়াইটা থেকে স্বাধীনতা জাদুঘর দর্শনার্থীদের জন্য উন্মুক্ত করা হয়। বৃহস্পতিবার সাপ্তাহিক ছুটির দিন। প্রবেশ মূল্য ২০টাকা (প্রাপ্তবয়স্কদের জন্য) ও ১০ টাকা (শিশু-কিশোরদের জন্য)। বিদেশীদের জন্য প্রবেশ মূল্য ১০০ টাকা; তবে সার্কভুক্ত দেশের দর্শনার্থীদের জন্য প্রবেশ মূল্য ২০ টাকা।
ওয়েস্ট ইন্ডিজ ফেডারেশন
ওয়েস্ট ইন্ডিজ ফেডারেশন আমেরিকা মহাদেশের ক্যারিবীয় দ্বীপপুঞ্জের উপনিবেশগুলোর একটি জোট যা জানুয়ারি ৩, ১৯৫৮ থেকে মে ৩১, ১৯৬২ তারিখ পর্যন্ত কার্যকর ছিল। মূলত এগুলো ছিল ব্রিটিশ উপনিবেশ। এই ফেডারেশন প্রতিষ্ঠার লক্ষ্য ছিল সবাই মিলে একটি রাষ্ট্র প্রতিষ্ঠার মাধ্যমে ব্রিটিশ অধীনতা থেকে মুক্তি লাভ। কিন্তু তাদের এই সম্মিলিত স্বাধীনতা অর্জন আর হয়ে উঠেনি। কারণ রাজনৈতিক অন্তর্দ্বন্দ্বের কারণে এর আগেই ফেডারেশনটি ধ্বসে পড়ে। এই ফেডারেশনের ধারণা অনেকটা অস্ট্রেলীয় ফেডারেশন বা কানাডীয় ফেডারেশনের মত ছিল। অস্ট্রেলিয়া এবং কানাডার এই ফেডারেশনগুলো অবশ্য স্বাধীনতা লাভে সফল হয়েছিল।